Manchester City FC

Manchester City Football Club er en fotballklubb fra Manchester, England, som spiller i Premier League. Klubben ble stiftet som Saint Mark i 1880, og ble valgt inn i The Football League i 1892. Den 16. april 1894 ble klubben etablert som Manchester City FC. «The Sky Blues», som klubben kalles, spiller sine hjemmekamper på Etihad Stadium.

Historie 
Klubben hadde først navnet West Gorton Saint Marks, deretter tok de navnet Gordon FC etter å ha fusjonert med Gorton Athletics i 1884. I 1887 flyttet de til en ny fotballbane og tok navnet Ardwick AFC. Ardwick AFC gikk konkurs i 1894, og da klubben begynte på nytt tok de navnet Manchester City.

1. september 2008 ble Manchester City solgt til Abu Dhabi United Group fra De forente arabiske emirater av den daværende eieren og forhenværende statsminister i Thailand, Thaksin Shinawatra. Etter hvert klarte Manchester City å skaffe flere stjernespillere. 

Plassering 2007/08: Nummer ni i Premier League med 55 poeng på 38 kamper (15–10–13).

Klubben vant sin første tittel på 35 år da de vant FA-cupen i 2011.

Foran sesongen 2011/2012 endret den nye eieren hjemmebanens navn til Etihad Stadium. Klubbens manager Roberto Mancini fikk avskjed i 2013, da det eneste av klubbens mål for sesongen som var oppnådd var at den kvalifiserte seg til UEFA Champions League. I hans siste år endte klubben på andreplass i FA-cupen og i ligaen, og assisterende manager Brian Kidd ble utnevnt til interimmanager for sesongens siste to kamper.

Chileneren Manuel Pellegrini tok over managerstolen etter Mancini. Samme sesong vant City både Ligacupen og Premier League.

Underveis i 15/16 sesongen, ble det klart at Josep "Pep" Guardiola var ansatt som Pellegrinis arvtaker f.o.m 16/17 sesongen.

I sin avskjedssesong tok Pellegrini sitt 3. trofé med klubben, da Liverpool ble slått på straffespark i Ligacupfinalen.

Meritter 

 Vinner av 1. divisjon (gamle 2. divisjon): (1) 2001/02.
Finalist i Champions League: (1) 2020/21
 Finalist i FA-cupen: (5) 1926, 1933, 1955, 1981 og 2013.
 Finalist i ligacupen: (1) 1974.
Finalist i Community Shield: (6)

Spillerstall 
Oppdatert 20. september 2023

Utlånte spillere

EDS (Elite Development Squad) 
Oppdatert 20. september 2023

Akademi 
Oppdatert 20. september 2023

Kjente tidligere spillere 

  Sergio Agüero
 David Silva
  Carlos Tévez
  Shaun Goater
  Vincent Kompany
  Yaya Touré
  Robbie Fowler
  Trevor Francis
  Francis Lee
  Mike Summerbee
  Frank Swift
  Paul Walsh
  Dave Watson
  Kit Symons
  Gareth Barry
  James Milner
  Colin Bell
  Joe Corrigan
  David Seaman
  Marc-Vivien Foé
  Patrick Vieira
  Georgiou Kinkladze
  George Weah
  Åge Hareide
  Alf-Inge Håland
  Kazimierz Deyna
  Denis Law
  Uwe Rösler
  Bert Trautmann
  Billy Meredith
  Roy Paul

Norske spillere 
Åge Hareide, Alf Inge Håland, Kåre Ingebrigtsen og Egil Østenstad har spilt for klubben. I tillegg har tidligere Viking-, Lillestrøm- og Moldetrener Uwe Rösler spilt for Manchester City. 10. mai 2022 ble det kjent at Erling Braut Haaland var klar for klubben. Det ble bekreftet av Manchester City den 13. juni 2022.

Flere unge talenter fra Norge har spilt for klubbens ungdomsakademi, men veien til førstelagsspill er trang. Abdisalam Ibrahim fikk et innhopp som reserve for a-laget, mens Eirik Holmen Johansen og brødrene Tom Skogsrud, Kim Skogsrud ikke kom videre i klubben. Oscar Bobb har markert seg i klubbens fotballakademi siden 2019 og fikk et innhopp som reserve for a-laget i september 2023.

Managere

Referanser

Eksterne lenker 
 
 
 Norsk supporterside
 Manchester City Supporters Homepage
 4thegame.com's Manchester City page
 fansite with Blue Moon lyrics and more
 mcfc.tv – Manchester City FC news and links with RSS feed

 
Fotballag etablert i 1880
Sport i England i 1880